Source: https://e-justice.europa.eu/content_ordinary_courts-18-si-mt.do?init=true
Timestamp: 2020-01-25 18:02:06+00:00

Document:
Qrati ordinarji - Slovenja
Din it-taqsima tipprovdilek informazzjoni dwar l-organizzazzjoni tal-qrati ordinarji fis-Slovenja.
Skont l-Artikolu 98 tal-Att dwar il-Qrati, il-qrati ordinarji tas-Slovenja jinkludu:
Il-qrati tal-kontea (Okrajno sodišče)
Il-qrati distrettwali (Okrožno sodišče)
Il-qrati superjuri (Višje sodišče)
Il-Qorti Suprema tar-Repubblika tas-Slovenja (Vrhovno sodišče) (minn issa ’l quddiem, il-Qorti Suprema).
Il-qrati speċjalizzati stabbiliti permezz ta’ statut speċjali għandhom, sakemm mhux previst bi statut, ikollhom:
L-istatus ta’ qorti distrettwali: qrati tal-ewwel istanza, li l-istanza tal-appell tagħhom tkun qorti superjuri ta’ kompetenza speċjali
L-istatus ta’ qorti superjuri: qrati tat-tieni istanza li tiddeċiedi dwar appelli kontra d-deċiżjonijiet tal-qrati ta’ kompetenza speċjali tal-ewwel istanza
L-istatus ta’ qorti superjuri: qrati tal-ewwel istanza, li l-istanza tal-appell tagħhom tkun il-Qorti Suprema
Il-kompetenza tal-qrati tal-kontea
Skont l-Artikolu 99 tal-Att dwar il-Qrati, il-qrati lokali tas-Slovenja għandhom ġuriżdizzjoni fil-materji li ġejjin:
Sabiex jiddeċiedu fl-ewwel istanza reati b’kundanna ta’ multa jew terminu sa tliet snin ta’ priġunerija, ħlief meta dawn jikkonċernaw reati kriminali kontra l-unur u r-reputazzjoni li jkunu twettqu mill-istampa, permezz tar-radju, it-televiżjoni jew mezzi oħra ta’ informazzjoni pubblika
Sabiex jinvestigaw reati kriminali kif deskritt aktar ’il fuq
Sabiex iwettqu materji oħra stabbiliti bl-istatut
Materji ċivili
Sabiex jiddeċiedu fl-ewwel istanza:
F’każijiet ċivili skont l-Att dwar il-Proċedura Ċivili
F’legati u materji oħra mhux kontenjużi, u fir-rigward tar-reġistru tal-artijiet
F’materji ta’ infurzar jew sigurtà, sakemm ma jkunx stabbilit mod ieħor bl-istatut
Materji oħra
Sabiex jiddeċiedu dwar materji oħrajn kif stabbiliti bl-istatut
Biex iwettqu materji li jinvolvu għajnuna legali meta l-qrati l-oħra ma jkollhomx kompetenza statutarja.
Il-kompetenza tal-qrati distrettwali
Skont l-Artikolu 101 tal-istatut li jirregola l-qrati, il-qrati distrettwali fis-Slovenja għandhom il-kompetenza fil-materji li ġejjin:
Sabiex jiddeċiedu fl-ewwel istanza reati kriminali li ma jaqgħux taħt il-kompetenza tal-qrati tal-kontea
Sabiex iwettqu investigazzjonijiet jew azzjonijiet investigattivi li jikkonċernaw reati kriminali (kif deskritt fil-punt 1 aktar ’il fuq)
Sabiex iwettqu proċedimenti preliminari u jiddeċiedu fl-ewwel istanza dwar reati kriminali li jkunu twettqu minn minorenni
Sabiex jiddeċiedu fl-ewwel istanza dwar l-infurzar ta’ sentenza kriminali mogħtija minn qorti barranija
Sabiex jeżegwixxu sentenzi kriminali (li jiġu mill-punti 1, 3 u 4 aktar ’il fuq), u sabiex jeżegwixxu s-sentenzi kriminali tal-qrati tal-kontea
Sabiex jiddeċiedu dwar l-awtorizzazzjoni tat-tnaqqis tad-drittijiet umani u tal-libertajiet fundamentali
Sabiex jilħqu deċiżjonijiet f’bordijiet mingħajr ġuri (anke f’materji kriminali li jaqgħu fil-kompetenza tal-qrati tal-kontea)
Sabiex jeżerċitaw superviżjoni fir-rigward tat-trattament ġust u korrett ta’ dawk li jkunu nstabu ħatja kif ukoll is-superviżjoni tal-priġunieri
Dipartimenti speċjalizzati tal-qrati (distrettwali) huma responsabbli mill-kompiti fil-punti 1, 2, 3, 6, 7 u 8 f'kawżi iktar kumplessi li jinvolvu kriminalità organizzata u ekonomika, terroriżmu, korruzzjoni u attivitajiet kriminali simili oħrajn.
F’materji ċivili għall-aġġudikazzjoni u d-deċiżjoni fl-ewwel istanza:
F’materji ċivili skont l-Att dwar il-Proċedura Ċivili
Dwar ir-rikonoxximent tas-sentenzi ta’ qrati barranin
F’każijiet ta’ soluzzjoni obbligatorja, falliment u likwidazzjoni meta dan ikun fil-kompetenza tal-qorti, u f’każijiet relatati
F’każijiet dwar id-drittijiet tal-proprjetà intellettwali
Dwar proposti biex jinħarġu miżuri temporanji li jiġu mressqa qabel il-ftuħ tal-każ, li fuq dawn il-qorti trid tiddeċiedi li l-kompetenza ta’ arbitraġġ tkun ġiet miftiehma skont ir-regoli dwar każijiet jew materji ekonomiċi
Fi proċedimenti mhux kontenjużi li fihom il-parteċipanti jkunu kumpaniji kummerċjali, imsieħba jew azzjonisti u membri ta’ entitajiet ta’ kumpaniji kummerċjali, li għal dawn ikun meħtieġ li tapplika l-liġi dwar il-kumpaniji
Il-qrati distrettwali għandhom ukoll il-kompetenza fi:
Iż-żamma tar-reġistru tal-kummerċ
L-aġġudikazzjoni jew id-deċiżjoni dwar materji oħra, jekk dan ikun stabbilit bl-istatut
It-twettiq ta’ materji ta’ għajnuna legali fil-materji msemmija fil-punti 1,2, 3 u 4 ta’ aktar ’il fuq
It-twettiq ta’ għajnuna legali internazzjonali
Skont l-Artikolu 104 tal-Att dwar il-Qrati, il-qrati superjuri għandhom ġuriżdizzjoni fl-oqsma li ġejjin:
Sabiex jaġġudukaw jew jiddeċiedu fit-tieni istanza f’appelli kontra d-deċiżjonijiet tal-qrati tal-kontea u dawk distrettwali fit-territorju tagħhom
Sabiex jiddeċiedu fuq każijiet dwar il-kompetenza bejn il-qrati tal-kontea u l-qrati distrettwali fit-territorju tagħhom, u dwar it-trasferiment tal-kompetenza lil qorti tal-kontea jew lil qorti distrettwali oħra fit-territorju tagħhom
Sabiex iwettqu materji oħra kif stabbilit bl-istatut
Ġustizzja tar-Repubblika tas-Slovenja
Ġustizzja tar-Repubblika tas-Slovenja tagħtik aċċess għal diversi bażijiet tad-dejta, bħal:
Is-sistema ġudizzjarja tar-Repubblika tas-Slovenja
L-amministrazzjoni ġudizzjarja
Reġistri pubbliċi (Reġistri tal-Artijiet, Reġistru Ġudizzjarja).
Entitajiet ġudizzjaria

References: qorti 
 qorti 
 qorti 
 qorti 
 qorti 
 qorti 
 qorti